**Семей орман резерватында болған өрт**

«Семей орманы» мемлекеттік орман табиғи резерватына қарасты Батпаев орман шаруашылығы географиялық жағынан қиын жерде орналасқан. Орман ішіне түрлі ағаштар тығыз өскен, техниканы қойып адамдардың жүруіне қиындық туғызады.

Жаз өте қатты ыстық болды. Температура кей жерлерде 40-38 С көрсетті.

2023 жылғы 8 маусым күні сағат 14;17- де Семей қаласынан 25 шақырымдай қашықтықтағы Батпаев орман шаруашылығының 66 кварталында өрт шыққаны туралы хабар түсті. Өрт найзағайдың 2 рет соғуынан шыққан. Хабарды естіген бойда Новошульба филиалының 14 қызметкері шұғыл түрде өрт алқабына аттанды. Өртке аттанғанға дейін бұлардың көпшілігі өз үйлерінде жүрген болатын. Команданы филиалдың бөлімше басшысы А. Садыров басқарды.

Садыров көп жылдан бері осы орман шаруашылығында істейтін. Тәжірибесі бар азамат болатын. Құқық қорғау саласында қызмет етіп, зейнеткерлікке шыққаннан кейін осы филиалға жұмысқа орналасқан. Кезінде басшылық қызметте болған ол қарамағындағылармен сөйлеспейтін, тек өзінің пікірін ғана дұрыс деп санайтын. Өзіне сенімі мол, қажыр- қайраты жеткілікті азамат болатын. Ол бұл өртті өздерінің күштерімен сөндіре саламыз деп ойлап, орталыққа хабарласуды қажет санамады. Сол себептен асығыс шығып, қызметкерлерді үйлерінен барып жинады.

Бұл команда шұғыл жиналғандықтан, олар қолдарына өздері қолдан жасап алған таяқ басына материал байланған құралдарын ала салды. Филиал қызметкерлері өрт сөндіруге байланысты оқу- жаттығу жиындарынан өтпеген болатын. Тіпті команданың ішінде әкелі- балалы адамдар да болды. Бөлімшеге қарасты бір өрт сөндіру машинасы бар болатын. Оның жүргізушісі С. Федоров еді. Ол өз қызметін жан- тәнімен сүйетін. Сонымен қоса ол техниканың тілін білетін өте шебер болатын. Өрт сөндіру көлігінің бұзылған саймандарының орнына басқа техниканың саймандарын құрастырып салып жүретін.

Жоғарғы органдарға жаңа көлік алып беруге немесе қолданыстағы көлікті жөндеуге және өрт сөндіруге қажетті құрал- жабдықтар мен арнайы киімдер алуға қаржы сұрап ұсыныстар берілген. Салалық жиындарда бұл мәселе филиал тарапынан бірнеше мәрте көтерілген болатын. Бірақ та қаржылық тапшы деген желеумен шешімін таппады.

А. Садыров осы адамдарды үйлерінен жинағаннан кейін, сағат 15:13-те С. Федоровтың басқаруындағы көлікпен өртті сөндіруге аттанды. Ол адамдардың алып шыққан өрт сөндіру құралдарын тексеріп қарамады. Өртті тез арада ауыздықтау мүмкін болмады, жер жағдайына байланысты кедергілер туындады. Филиал басшысы сағат 16:30-да шұғыл шешім қабылдап, өрт сөндіру көлігінің жанына әкелі- балалы Федоровтарды және жаңадан жұмысқан қабылданған жас жігіт В. Александровты қалдырып, оларға кейін қайтып, өрттің солтүстік-батыс жағынан келуді тапсырды. Қалған 11 адам өртке қарай жаяу кетті. Сол кезде А. Садыровтың есіне көлікте ауыз суды, жолға алған тамақтар мен рацияны қалдырғаны түсті. Орманның картасы да көлікте қалып қойған. Жұлым- жұлымы шыққан ескі карта неге жарайды деп ойлады. Кетіп бара жатып сол картаны жаңартуды ұмытып жүргені есіне түсіп, барғаннан кейін міндетті түрде жаңа карта алу керек екен шешімге келді. Ол арасынан заттарды алып келемін деген азаматтарды жібермей, арттарынан машина келетіндігін және өзінде ұялы телефонның бар екендігін айтып, сапарды жалғастыруға бұйрық берді.

Өрт сөндіру көлігінде қалған 3 адам көлікке отырып, өртті айналып өтіп, оның жел жағынан келуді бағыт алып, жолға шықты. Алайда, өрт екі жағынан қысып, көліктің жүруіне кедергі келтірді. Сөйтіп келе жатқанда көліктің моторы өздігінен өшіп, от алмай қалды. Жүргізуші С. Федоров өзі талай жылдан бері жүргізіп жүрген ескі көліктің кінәратын білетін. Жылдам капотты ашып, моторды іске қосуға әрекеттенді. Өрттің күшейіп келе жатқанын байқап жанындағы ұлы мен В. Александровқа кейін қайтып, топқа қосылуды тапсырды.

Өрт орман шаруашылығы орналасқан жерден қашықтығы 11 шақырымды алса, өрт сөндіруге шыққан адамдар барғанша 20 гектарға жетті. Жоғары температура мен қатты желдің салдарынан өрт екі сағаттың ішінде 200 гектар аумақты шарпыды.

А. Садыров жанындағы адамдармен сағат 16:45-те өрт алқабына барғаннан кейін оны өшіруге қауқарлары жетпейтіндігін білді. Қолдарыңдағы бар заттармен өрт сөндіруге кірісті. Ол команданы екіге бөліп, өртті екі жағынан сөндіруге әрекет етті. Жанындағы адамдарды екі топқа бөлген кезде, бір топқа жастардың, екінші топқа егде адамдардың біркелкі бөлініп қалғандығын кейіннен байқады. Қайтадан бөлуге уақыт жоғалтып алам деп ойлап жылдам іске кірісуді жөн санады. Адамдар жанталаса өрт сөндіруге кірісті. Бірақ та әбден күш алып, жалындап алған өртке жақындау мүмкін емес еді. Сол кезде А. Садыровтың есіне келуге тиісті өрт сөндіру көлігі есіне түсіп, жалмажан ұялы телефонмен байланысқа шығуға тырысты. Бірақ та ол уақытта С. Федоров пен жанындағы екі жас жігіттерден телефондары өшіп жатты. Одан кейін жылдам орталыққа телефон шалып, үш адамның хабарсыз кеткендігін және өрт сөндіруге қосымша күш жұмылдырмаса болмайтындығын айтып үлгерді.

А. Садыров сағат 17:37-де өртті сөндіре алмайтындығына көзі жетіп, жанындағыларға қолда бар заттардың бәрін тастап, кейін қашуға бұйрық берді. Оның сөзін өртпен алпарысып жүрген кейбір адамдар естімей қалды. Өзі бас сауғалауға тырысты. Бірақ та ол кезде бәрі кеш еді.

Бұл қайғылы жағдай «Семей орманы» мемлекеттік орман табиғи резерватында орын алып, алапат өрттің салдарынан 14 адам қаза тапқан болатын.

**Тапсырма:**

А. Садыровтың көшбасшылық қасиеттерін талқылаңыз, қабылданған шешімдерді талқылаңыз. Сіз оның қандай қасиеттерін, күшті және әлсіз жақтарын атап өтесіз. Адам шығынына жол бермеу үшін немесе азайту үшін қандай шешімдерді қабылдау керек еді.

**1. Лидерлік қателіктер:**

* **Шешім қабылдау жылдамдығы мен тиімділігі:** А. Садыровтың шешім қабылдау жылдамдығы мен тиімділігі жеткіліксіз болды. Шұғыл жағдайға дайындықтың болмауы мен дер кезінде дұрыс шешім қабылдаудың кемшілігі өрттің бақылаудан шығып кетуіне әсер етті.
* **Қауіпсіздік шараларының ескерілмеуі:** Өртке шыққан топтың арасында арнайы киімдер мен құралдардың жоқтығы, сондай-ақ әкелі-балалы Федоровтардың көлікпен қалдырылуы дұрыс ойластырылмаған. Жұмысшылардың қажетті қауіпсіздік шараларымен қамтамасыз етілмегені үлкен қателік болды.
* **Тұрақты бақылаудың болмауы:** Лидердің жағдайды толық бақылап отыруы қажет еді. А. Садыров командасының жағдайын бағалап, қосымша көмек сұрап уақытында әрекет ету керек еді.

**2. Басқарушылық қателіктер:**

* **Құрал-жабдықтардың жеткіліксіздігі:** Өрт сөндіруге қажетті техника мен құралдардың жоқтығы басқарушылық қателік болып табылады. Ескі және жұмыс істемейтін техниканың болуы өртті сөндіруге қиындық туғызды.
* **Команда мүшелерінің дайындықсыздығы:** Жұмысшылардың көпшілігі кәсіби дайындықтан өтпеген. Моральдық және физикалық жағдайларының төмен болуы өрт сөндіру шаралары кезінде шешім қабылдауда кері әсерін тигізді. Бұл басқарушылықтың алдын ала дайындықты жүргізбегендігін көрсетеді.
* **Команданың дұрыс бөлінбеуі:** А. Садыровтың топты екіге бөліп өртті сөндіруге тырысқаны, бірақ бір топтың қажетті құрал-жабдықтармен қамтамасыз етілмегенін ескеру қажет. Басқару дұрыс ұйымдастырылмаған.

**3. Филиалдың қателіктері:**

* **Техникалық қамтамасыз ету:** Филиалдың өрт сөндіру техникасының ескіруі және қажетті жабдықтардың болмауы жағдайды қиындатты. Бұл филиалдың ұзақ уақыт бойы жаңартылмаған техникалық ресурстарын көрсетеді.
* **Қызметкерлердің дайындық деңгейі:** Жұмысшылардың көпшілігі арнайы дайындықтан өтпеген, тіпті кейбіреулері үнемі жұмыста болмаған. Бұл филиалдың қызметкерлерді дұрыс оқытпағанын және кәсіби дайындықтың жетіспейтіндігін көрсетеді.
* **Қатысушылардың дұрыс бөлінбеуі:** Филиал басшысы А. Садыров адамдарды біркелкі бөлуге және тиісті құрал-жабдықтармен қамтамасыз етуге жауапкершілікпен қарамаған, бұл да филиалдың жүйелі жұмыс істемегенін байқатады.